hu hu hu de en hu hu hu hu hu hu oc hu hu hu hu hu hu hu hu hu hu hu hu hu hu hu hu hu hu oc hu hu hu hu hu hu hu hu hu hu hu hu hu de en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu nb hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu en hu hu hu hu en
10. Győztesek Versenye Moszkva 2019. - Beszámoló • Együtt a Daganatos Gyermekekért Alapítvány
+36 1 299 0422 iroda@dgy.hu
2019.július 03 – 08. között kerül Moszkvában megrendezésre a „World Children’s Winners’ Games, the athletic competitions for childhood cancer survivors” elnevezésű program. A „Győztesek Versenye” egy nemzetközi sportverseny, amelyen olyan 7-16 év közötti gyermekek vehetnek részt, akik az onkológiai kezeléseket sikeresen befejezték. A gyermekek négy korcsoportban (7-9 év, 10-11 év, 12-13 év, 14-16 év) és több sportágban (futball, sakk, asztalitenisz, légpuska-lövészet, futás és úszás) mérhetik össze erejüket. Alapítványunk 25 gyermekkel képviselteti magát a versenyen.
A Moszkvába induló csapat 10 órakor találkozott a Liszt Ferenc Repülőtéren, hogy elinduljanak a várva várt Győztesek Versenyére. Az 1 órás eligazítás után, a kísérők megismerhették azt a gyermeket, akire az 6 nap során vigyáznak. A szülők és gyerekek elbúcsúztak egymástól, majd becsekkoltunk, majd még hosszan integetve a szülőknek, átjutottunk az ellenőrző kapukon. Egy kicsit várakoznunk kellet a tranzitban, majd felszálltunk a gépre. Sokan nagy izgalommal várták életük első repülőútját. A gépen minden rendben zajlott, a gyerekek felszabadultan töltötték el a 2,5 órás utat. A reptéren a már jól ismert orosz önkéntes lányok, Ksenia és Sveta nagy örömmel várták a csapatot. Az orosz lányok elkísértek a buszhoz, majd felszálltunk és fél óra alatt már meg is érkeztünk a szállásunkhoz, az Aeroflot Hotelbe. A bőröndöket a szálloda aulájában hagytuk és egyből elmentünk vacsorázni a szálloda éttermébe, ahol finom étel várta a farkaséhes csapatot. A vacsora sültcsirke volt krumplipürével, salátával és kaptunk hozzá üdítőt, majd desszertnek csokis muffint. Vacsora után a kísérők segítségével mindenki elfoglalhatta a 3 fős szobákat, de pár perc múlva már indultunk is a sportcsarnokba a „Győztesek Versenye” megnyitójára. A hotelünk 5 perc sétára található a sportcsarnoktól. A megnyitó ceremónia nagyon látványos volt, táncosok, zenészek, meseszereplők szórakoztatták a kicsiket és nagyokat egyaránt, majd végül az összes ország gyermeke felvonult a saját országának zászlaja alatt. A nyitó ünnepséget egy koncert zárta, ahol a gyermekek táncolhattak, lufikat hajkurászhattak, ismerkedhettek egymással. Végül a csapat visszasétált a szállodába, fáradtan, de várakozással tele várja a verseny első napját.
A csütörtök reggeli ébresztő a gyerekek bánatára kicsit korán, fél nyolckor történt, majd levonultunk a szálloda éttermébe, ahol svédasztalos reggeli fogadta az álmos, ám nagyon lelkes csapatot. A bőséges reggeli után átsétáltunk a csarnokba, ahol 10 órakor zenés bemelegítés vette kezdetét. Ezen a napon a futás és az asztalitenisz versenyszámokban mérhették össze tudásukat a gyerekek. Az első megmérettetés a futás volt, a futással majdnem egy időben, de korcsoportonként összehangolva zajlott a pingpong. A csapat így 3 felé szakadt. Az egyharmada a futóknak szurkolt, egyharmada a pingpongosoknak, mindenki más, pedig a pénteki úszás versenyszámra jelentkező gyerekekkel felkészítő tréningen vett részt az uszodában. Az ebéd korcsoportokra felosztva zajlott a hotelunk éttermében. A mai ebéd húsleves, rántott csirke sült krumplival és répasaláta volt. A versenyszámok között sem unatkoztak a gyermekek. Számos program és foglalkozás várta a gyerekeket pl: süteménykészítés, muffin díszítés, arcfestés, smink, manikűr, hajfonás, egyéni fotózás és rengeteg kézműves foglalkozás. Mindezek mellet bohócok és életre kelt mesefigurák folyamatosan fenntartották a jókedvet. A kígyózó sorokat türelmesen végigálló gyerekek fagyit is ehettek. A versenyszámok után következett a vacsora majd az eredményhirdetés, amit nagy izgalommal vártunk. Ma 5 érmet szerzett a magyar csapat, büszkék vagyunk a gyerekekre! Reméljük a holnapi nap is ilyen sikeresek lesznek. Eredmények:
Balogh Norbert – 2. helyezett Ezüst
Tamás Milán – 3. helyezett Bronz
Lehotzky Boglárka – 1. helyezett Arany
Halák Eszter Luca – 2. helyezett Ezüst
Lehotzky Boglárka – 1. helyezett Arany
A csapatnak pénteken is fél 8-kor volt az ébresztő. Kényelmesen megreggeliztünk a szállodában, majd a reggeli után átsétáltunk a csarnokba a 10 órai bemelegítésre. A lövészet verseny 11 órakor kezdődött el, ezzel egy időben a főépület szomszédságában, az uszodában a gyerekek már a medencénél sorakoztak. Orosz szinkronúszó lányok látványos produkciója nyitotta meg az úszás versenyszámot. Ezen a napon is két fő versenyszám volt a lövészet és az úszás, illetve a foci egy része. A magyar csapat azon versenyzőinek, akiknek a sakk volt a választott versenyszámuk szimultánt játszhattak Daniil Dubov sakknagymesterrel. Daniel Dubov mindössze 23 éves és 14 évesen már világbajnok volt. Tavaly decemberben pedig rapid világbajnoki címet is szerzett. Mind a szimultán, mind az utána következő tréning felkészülési lehetőség volt a másnapi megmérettetésre. Az étkezések végén már minden gyermek automatikusan egyszerre kiáltotta a „spasiba”-t (köszönöm) és reakcióként az ételt kiosztó önkéntesek pedig visszakiáltották azt, hogy: „daz de rovje” (egészségedre!) A folyosókon és az aulában zenés programok, illetve továbbra is mindenféle kézműves foglalkozás várta a gyerekeket. Az önkéntesek egész nap vizet, üdítőt, kávét, teát pattogatott kukoricát biztosítottak folyamatosan gyereknek és felnőttnek egyaránt. A vacsora után következett az eredményhirdetés, a mai napon 3 éremmel lettünk gazdagabbak. Holnap sakk és foci, hajrá gyerekek, hajrá magyarok!
Gál Veronika 2. helyezett Ezüst érem
Nagy Borbála 3. helyezett Bronz érem
Sipos Péter Ferenc 3. helyezett Bronz érem
Elérkezett a Győztesek Versenye utolsó versenynapja. A sakk 11 órától kezdődött a foci 15 órától. Egymást követték az izgalmasabbnál izgalmasabb mérkőzések, mind a sakkra kijelölt részen, mind a focipályán. Ez a nap is eredményes volt, mindenki boldogan várta az eredményhirdetésnél, hogy kiszólítsák a dobogóra. A mai eredmény 14 érem, 2 egyéniben és 12 csapatban. Az eredményhirdetés után következett a záróünnepség, majd egy kis zenés mulatság. A magyar csapat fáradtan visszatért a szállodába, holnap 10 órakor indulunk felfedezni Moszkva belvárosát.
Muhi Lilla 3. helyezett Bronz érem
Fekete Milán 2. helyezett Ezüst érem
Bendes Zsófia 2. helyezett Ezüst érem
Halák Eszter Luca 2. helyezett Ezüst érem
Kaló Brigitta Anna 1. helyezett Arany érem
Lehotzky Boglárka 2. helyezett Ezüst érem
Szivek Andor 1. helyezett Arany érem
Bubla Nándor 1. helyezett Arany érem
Simon Márton 1. helyezett Arany érem
Balogh Norbert 2. helyezett Ezüst érem
Bilász Tibor Krisztofer 2. helyezett Ezüst érem
Négyesi Marcián 2. helyezett Ezüst érem
Sipos Péter Ferenc1. helyezett Arany érem
Tamás Milán 2. helyezett Ezüst érem
A mai napon is a szokásos időben volt ébresztő, megreggeliztünk, majd egy hajókiránduláson vettünk részt. A hajón kaptunk finom ebédet és desszertet, közben megcsodálhattuk a moszkvai nevezetességet is. A 2 órás hajókirándulás után visszamentünk a szállodába egy kis csendes pihenőre, majd 3 órára jött értünk egy busz, ami elvitte a kis csapatot a Zenepalotába. Egy komolyzenei koncertre voltunk hivatalosak, ahol Disney rajzfilmek dalaiból játszottak részleteket, többek között az Oroszlánkirályból, Kishableányból, Pocahontasból, Mulánból, Szépség és a szörnyetegből, Aladdinból és a kislányok nagy örömére a Jégvarázsból a legyen hó című nagy slágert. A koncert mindenkit elvarázsolt, a gyerekeket és kísérőket egyaránt. A koncert után visszatértünk a szállodába megvacsoráztunk, majd összegyűltünk a szálloda egyik különtermében. A kis csapat az orosz önkéntesektől részvételi érmet, oklevelet és ajándékot kaptak. A magyar csapat megköszönte a több napos támogatást és segítséget az orosz önkéntes lányoknak, akik már nagyon sok éve mindig a magyar csapat mellett vannak. A hosszú nap után mindenki sok élménnyel tért nyugovóra.
Az utolsó napon is korán kelt a csapat, a reggeli után mindenki összepakolt a bőröndjébe és 10 órakor elhagytuk a szállodát. Bepakoltuk a csomagokat a buszba és elindultunk buszos városnéző túrára, ahol egy orosz idegenvezető sok érdekességet mondott Moszkváról. A Vörös téren kiszálltunk körbesétáltuk a gyönyörű teret, majd elindultunk ebédelni. Ebéd után egyből a reptér felé vettük az irányt. A reptéren elbúcsúztunk az orosz önkéntes lányoktól, még egyszer megköszöntük a kitartó munkájukat. A reptéren fáradtan, de sok élménnyel a hátunk mögött várakoztunk, még egy kis vásárlásra is jutott idő. A gyerekeknek volt lehetőségük elkölteni a kapott zsebpénzüket apró szuvenírekre. A moszkvai idő szerint 17:55-kor felszálltunk és szerencsésen landoltunk Budapesten. A reptéren búcsú és a fogadtatás percei következtek. Búcsú egymástól és vidám fogadtatás a reptéren várokozó szülőktől, hozzátartozóktól. Nagyon jó csapat volt!
Első nap Második nap Harmadik nap Negyedik nap Ötödik nap Hatodik nap Győzteseink
Élő közvetítés M1 – Én vagyok itt Ők az igazi győztesek Éremeső Moszkvában Győztesek versenye 2019 Sikerekben gazdag szombat Moszkvában Kigyógyult a leukémiából, majd érmet szerzett Moszkvában Menczer Tamás, Külgazdasági és Külügyminsztérium államtitkár videója
Moatsz – “Érmesek a győztesek között” Futanyu: Győztesek versenye 2019 – Moszkva Kisalföld: Tamás Milán, egy mosonmagyaróvári fiú volt a leggyorsabb
JAZZY Rádió – Millás reggeli
Az Ön adatainak védelme fontos számunkra
Weboldalunkon sütiket használunk abból a célból, hogy annak tartalmát testreszabhassuk, látogatottságát elemezhessük és hogy közösségi média funkciókat nyújthassunk látogatóink számára. Közösségi média, hirdetési és analitikai partnereinkkel megosztjuk, hogy hogyan használod a weboldalunkat. A Sütikre vonatkozó beállításokat módosíthatod, azokat letilthatod, az erre vonatkozó információt a Süti tájékoztatóban olvashatod. Amennyiben hozzájárulsz ahhoz, hogy sütiket alkalmazunk, lépj tovább az oldalunkra.
Weboldalunkon sütiket használunk abból a célból, hogy annak tartalmát testreszabhassuk, látogatottságát elemezhessük és hogy közösségi média funkciókat nyújthassunk látogatóink számára. Közösségi média, hirdetési és analitikai partnereinkkel megosztjuk, hogy hogyan használod a weboldalunkat. A Sütikre vonatkozó beállításokat módosíthatja, azokat letilthatja, az erre vonatkozó információ a Süti tájékoztatóban olvasható. Amennyiben hozzájárul ahhoz, hogy sütiket alkalmazunk, kattintson az Elfogadom gombra.
A sütiket azért telepítjük, hogy segítsenek megismerni, hogyan navigálnak a felhasználók a weboldalunkra és azon belül, hogy biztosítsanak egyes szolgáltatásokat az oldalon, amelyek hasznosak lehetnek az Ön számára. Ez segít nekünk abban, hogy hatékony online szolgáltatást tudjunk biztosítani Önnek. Ezeket “Saját sütiknek” hívjuk.
Harmadik felek sütijeit is felhasználhatjuk (“Külső sütik”) az Ön által a mi weboldalunkat közvetlenül megelőzően felkeresett weboldalak vagy keresési kifejezések nyomon követésére, vagy hogy adatokat gyűjtsünk arról, hogy miként használják a látogatók a weboldalt. Erre a célra a Google Analyticset használjuk. A Google Analytics a saját sütijeit használja. Az ezen sütik által gyűjtött adatokat összesítik, ennélfogva azok anonimak. Kizárólag arra használjuk, hogy javítsuk az oldal működését. A Google Analytics sütijeiről itt tudhat meg többet: https://developers.google.com/analytics/resources/concepts/gaConceptsCookies. A Google Analytics alkalmazását a weboldalunkon történő böngészése alatt elkerülheti, ha letölti és telepíti az ezen a linken elérhető böngészőbővítményt: http://tools.google.com/dlpage/gaoptout?hl=en-GB.